Oficiālais Vēstnesis L 164 , 15/06/1989 Lpp. 0007 - 0008

Speciālizdevums somu valodā: Nodaļa 2 Sējums 7 Lpp. 0052

Speciālizdevums zviedru valodā: Nodaļa 2 Sējums 7 Lpp. 0052



Komisijas Regula (EEK) Nr. 1676/89 (1989. gada 13. jūnijs) par preču klasifikāciju pēc KN kodiem 22060093 un 69111000 EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], kurā jaunākie grozījumi izdarīti ar Regulu (EEK) Nr. 1495/89 [2], un jo īpaši tās 9. pantu, tā kā, lai nodrošinātu vienotu Regulai (EEK) Nr. 2658/87 pievienotās kombinētās nomenklatūras piemērošanu, ir vajadzīgi tarifikācijas nosacījumi 0,7 l stikla pudelei, kurā ir rīsu vīns (sakē), porcelāna krūzītei un trim dzeramajām bļodiņām, arī no porcelāna, kas ir saliktas vienā kastē; tā kā Regulai (EEK) Nr. 2658/87 pievienotās kombinētās nomenklatūras KN kods 22060093 ietver citus viegli raudzētus dzērienus 2 l vai mazākos traukos un KN kods 69111000 ietver "galda piederumus un virtuves piederumus", un tā kā šos divus kodus varētu paredzēt iepriekšminēto preču klasifikācijai; tā kā šie priekšmeti nebūtu jāuzskata par "precēm, kas sakārtotas komplektos" vispārīgo kombinētās nomenklatūras interpretāciju normu 3. punkta b) apakšpunkta izpratnē, jo tie neatbilst Muitas sadarbības padomes sagatavotās harmonizētās sistēmas paskaidrojošo piezīmju X punkta b) apakšpunktā iekļautajam nosacījumam attiecībā uz normu 3. punkta b) apakšpunktu, t. i., "nesastāv no produktiem, kas salikti kopā īpašai vajadzībai"; tā kā, pareizi interpretējot iepriekš minētās normas 3. punkta b) apakšpunkta tekstu, var izdarīt secinājumu, ka minēto priekšmetu vienlaicīga lietošana nav pietiekams pamats, lai uzskatītu, ka preces veido komplektu, it īpaši, ka notiktu pārmaiņas, kas sekmētu jauna produkta rašanos, vai ka priekšmets būtu būtisks attiecīgās darbības veikšanai; tā kā minētā vīna un porcelāna trauku saistība neatbilst nevienam no iepriekšminētajiem kritērijiem un vīns jau ir oriģinālajā pudelē, un minēto trauku lietošana nav nedz papildus nepieciešama, nedz apmierina īpašu vajadzību, šajos apstākļos minētie priekšmeti būtu jāklasificē atsevišķi; tā kā Nomenklatūras komiteja nav sniegusi atzinumu tās priekšsēdētāja noteiktajā laika posmā, IR PIEŅĒMUSI ŠO REGULU. 1. pants 0,7 l stikla pudele, kurā ir sakē, porcelāna krūzīte un trīs dzeramās bļodiņas, arī no porcelāna, kas ir saliktas kopā kastē, klasificējamas šādi: - sakē pēc šādiem KN kodiem: 220600 | citi raudzētie dzērieni (piemēram, sidrs, bumbieru sidrs, medalus): | | — citi: | | — — nedzirkstoši, traukos, kuru tilpība: | 22060093 | — — — 2 litri un mazāk; | - porcelāna krūzīte un trīs dzeramās bļodiņas pēc šādiem KN kodiem: 691100 | galda trauki, virtuves un citi saimniecības un tualetes piederumi no porcelāna: | 69111000 | — galda un virtuves piederumi | 2. pants Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1989. gada 13. jūnijā Komisijas vārdā — Komisijas locekle Christiane Scrivener [1] OV L 256, 7.9.1987., 1. lpp. [2] OV L 148, 1.6.1989., 1. lpp. --------------------------------------------------